kardosdrur/scandi-wiki huggingface dataset:
USA's regering

USAs regering ledes af præsidenten og består af præsidentens kontor (Det Hvide Hus), herunder vicepræsidenten, samt 15 departementer oprettet af Kongressen ved lov.

I tillæg hertil kan præsidenten give kabinetstatus til andre offentlige positioner. I den nuværende regering er der ud over 15 ministre og vicepræsident udnævnt fem yderlige embeder med kabinetstatus.

Regeringsmedlemmer udnævnes af præsidenten, men skal godkendes af et flertal i Senatet.

Den nuværende regering i USA er Joe Bidens regering.

Medlemmer 
 Præsidenten
 Vicepræsidenten

De 15 ministre er (i rækkefølge efter tidspunktet for departementets oprettelse):

 Udenrigsministeren
 Finansministeren
 Forsvarsministeren
 Justitsministeren
 Indenrigsministeren
 Landsbrugsministeren
 Handelsministeren
 Beskæftigelsesministeren
 Sundhedsministeren
 Bygnings- og byplanministeren
 Transportministeren
 Energiministeren
 Uddannelsesministeren
 Veteranministeren
 Ministerien for Indenlandsk Sikkerhed

De stillinger, der i tillæg til vicepræsidenten og ministrene, har kabinetstatus under præsident Obama, er:
 Stabschef
 Administrator, Miljøbeskyttelsesstyrelsen
 Direktør, Office of Management and Budget
 Handelsrepræsentant
 Lederen for rådet af økonomiske rådgivere
 FN-ambassadøren

Se også 
 USA's ministerier

 
Regering
UEFA Super Cup-vindere

Dette er en liste over alle kampe og vindere af UEFA Super Cup.

1972 - 1997

1998 - 2015

Noter 
<div class="references-small">

A.  Kampen blev ikke anerkendt af UEFA.

B.  Kampene blev afviklet i januar 1974.

C.  Der blev kun spillet én kamp, da Liverpool ikke var i stand til at finde en dato til afvikling af den anden kamp.

D.  Klubberne blev enige om kun at spille én kamp, af politiske årsager.

Kilder 

Vindere
UEFA Super Cup 2011

UEFA Super Cup 2011 var den 36. udgave af UEFA Super Cup. Kampen blev spillet imellem vinderne af UEFA Champions League 2010-11, Barcelona og vinderne af UEFA Europa League 2010-11, Porto, på Stade Louis II i Monaco den 26. august 2011.

Kampens vinder blev Barcelona som slog Porto 2-0. Dette blev deres fjerde titel.

Hold

Kampen

Detaljer

Statistik 

</div>

Kilder

Eksterne henvisninger 
 UEFA Super Cup (official website)

2011
FC Barcelona
FC Porto
Fodbold i 2011
Klingen

Klingen var et dansk, kritisk, antinaturalistisk kunsttidsskrift, der blev udgivet 1917-1920 i København af Klingens Forlag.

Baggrund 
Tidsskriftet blev grundlagt af Axel Salto i det sidste år af første verdenskrig, som reaktion på den generelle kunstopfattelse i Danmark. Inspireret af en rejse til Paris i 1916 - hvor Axel Salto mødte progressive malere som Pablo Picasso og Henri Matisse - lancerede han Klingen for egne midler. Det blev hurtigt et markant og dynamisk forum på den danske kunstscene. Ønsket om at forny dansk kunst og åbne for internationale og moderne ideer blev formidlet gennem artikler af Otto Gelsted, Poul Henningsen og Harald Giersing og originalgrafik af kunstnere som Vilhelm Lundstrøm, Olaf Rude, William Scharff og Axel Salto. Journalen blev et vigtigt talerør for den modernistiske kunstbevægelse - især ekspressionisme og kubisme - og hvert hæfte var Illustreret med talrige reproduktioner, raderinger, træsnit og litografier i både sort-hvid og farver.

Redaktionen bestod af keramikeren Axel Salto, forfatteren Poul Uttenreitter og fra 1918 forfatter og kritikker Otto Gelsted.

Årgange 
Første årgang: Nummer 1-12 fordelt over 10 hæfter (270 x 195 mm) med to dobbeltnumre.
Anden årgang: Nummer 1-12 fordelt over 10 hæfter (403 x 302 mm), hvoraf sidste hæfte omfatter nummer 10, 11 og 12.
årgang: Nummer 1-12 fordelt over 8 hæfter da nummer 4 aldrig udkom (362 x 273 mm), et dobbeltnummer og sidste hæfte omfatter nummer10, 11 og 12.

Referencer

Eksterne henvisninger 
 Lauritz.com
 Otto Gelsted om Klingen
 Poul Uttenreitter på Den Store Danske.

Tidsskrifter fra Danmark
Kunst fra Danmark
Etableret i 1917
Ophørt i 1920
Royal Purple

Royal Purple, Inc. er en amerikansk virksomhed, der producerer smøremidler til bl.a. biler og motorcykler samt industrielt og maritimt brug. Virksomhedens produkter sælges prmiært under varemærket Royal Purple. 

Virksomheden blev grundlagt i 1986 og har hovedkontor i byen Porter i Texas.

Eksterne links 
 Virksomhedens hjemmeside

Fremstillingsvirksomheder fra USA
Smøremidler
Identity Thief

Identity Thief er en amerikansk komediefilm fra 2013, instrueret af Seth Gordon og skrevet af Craig Mazin. Filmen handler om, at en mand (Bateman), får stjålet sin identitet af en kvinde (McCarthy).

Medvirkende 
 Jason Bateman - Sandy Bigelow Patterson
 Melissa McCarthy - Diana
 Jon Favreau - Harold Cornish
 Amanda Peet - Trish Patterson
 T.I. - Julian
 Génesis Rodríguez - Marisol
 Morris Chestnut - Detektiv Reilly
 John Cho - Daniel Casey
 Eric Stonestreet - Big Chuck
 Jonathan Banks - Paolo

Eksterne Henvisninger 

Amerikanske film fra 2013
Komediefilm fra USA
Christian Rye

Christian Rye (født 15. februar 1994) er en dansk fodboldspiller, der spiller i den danske klub Vejgaard Boldspilklub.

Klubkarriere 
Efter otte år på AaB's ungdomshold blev han i juni 2013 sammen med tre andre rykket op fra U/19-truppen til førsteholdstruppen.

Efter blot et år i AaB’s Superligatrup blev det besluttet, at vejen til Superligaspilletid for Rye har for lang, og han skiftede derfor til Vendsyssel FF.

I slutningen af februar 2015 blev det offentliggjort, at Rye havde skrevet under på en kontrakt med Thisted FC frem til sommeren 2016.

Fra årsskiftet 2016 spillede Rye for Jammerbugt FC. I juli 2016 forlængedes kontrakten for hele 2016-17-sæsonen. I foråret 2017 blev han udnævnt til ny anfører for Jammerbugt FC.

Referencer

Eksterne henvisninger 
 

Fodboldspillere fra Danmark
Fodboldspillere fra Hjallerup IF
Fodboldspillere fra Vodskov IF
Fodboldspillere fra AaB 
Fodboldspillere fra Vendsyssel F.F.
Fodboldspillere fra Thisted FC
Fodboldspillere fra Jammerbugt FC
Landsretten for England og Wales

Landsretten for England og Wales (High Court of Justice of England and Wales) er en domstol for civile sager i England og Wales. Domstolen har sæde i Royal Courts of Justice i London, men har lokale kontorer over hele England og Wales.

Afdelinger  
Domstolen er delt i tre afdelinger: Queen's Bench Division (under en mandlig monark kaldes afdelingen King's Bench Division), Chancery Division og Family Division.

Appelsager 
Sager fra Queen's Bench Division kan appelleres direkte til Højesteret, mens sager fra de to andre afdelinger kan appelleres til Appeldomstolen for England og Wales.

Kriminalsager 
Straffesager på samme niveau behandles af Crown Court.

Storbritanniens retsvæsen
Judo under sommer-OL 2012 – 81 kg mænd

Mændenes judo – 81 kg ved sommer-OL 2012 i London fandt sted den 31. juli på ExCeL London.

Resultat

Finaler

Bronzeturnering 
Taberne af kvartfinalerne kæmpede om at møde taberne af semifinalerne; vinderne af disse to kampe fik begge bronzemedaljer.

Sektion 1

Sektion 2

Sektion 3

Sektion 4

Ekstern henvisning / kilde 
 

81 kg mænd
Crown Court

Crown Court er en domstol for straffesager i England og Wales. Domstolen blev oprettet i 1972. Der er omkring 90 tingsteder, der oprindeligt var fordelt på otte regioner. Dette er nu reduceret til seks regioner.

Appelsager 
Sager fra Crown Court kan efter sagens natur appelleres til Appeldomstolen for England og Wales eller til Queen's Bench Division i Landsretten for England og Wales

Civile retssager 
Civile sager på samme niveau behandles af Landsretten for England og Wales.

Storbritanniens retsvæsen
Etableret i 1972
Appeldomstolen for England og Wales

Appeldomstolen for England og Wales (Her Majesty's Court of Appeal in England, Court of Appeal of England and Wales eller bare Court of Appeal) er en domstol, der blev oprettet i 1875. Domstolen har sæde i Royal Courts of Justice på Strand i London.

Domstolens kriminalafdeling (Criminal Division) behandler sager, der appelleres fra Crown Court, mens domstolens civile afdeling (Civil Division) behandler sager, der appelleres fra Landsretten for England og Wales og fra County Court.

Sagerne kan sendes videre til Storbritanniens Højesteret.

Dommere 
Dommerne kaldes Lords Justices of Appeal.

Efter nogle måneders tjeneste i Appeldomstolen udnævnes dommerne til medlemmer af Statsrådet, og de kan herefter også gøre tjeneste i Statsrådets Retsudvalg, der er den øverste domstol for Storbritannien og en del andre stater i Commonwealth.

Storbritanniens retsvæsen
Etableret i 1875
Diedenska huset

Diedenska huset ligger på Östergatan i Malmø i det sydligste Sverige, og er nabohus til Thottska huset. Egentlig burde huset hedde "Niels Roeds gård" efter bygherren i 1620'erne. Niels Roed var ridefoged hos lensherre Sigvard Grubbe på Malmøhus. Stueetagens vinduer er højt placerede. Under disse fandtes tidligere handelsboder der stak ud fra bygningen, én på hver side af trappen. Trappen op til stueetagen er i dag udstyret med rekonstruerede "bislag". Disse verandalignende udbygninger var meget almindelige i Malmø helt frem til 1800-tallet. Bislagene havde tidligere en vigtig social funktion. Eftersom massemedier i form af aviser, fjernsyn og radio endnu var ukendte, var det ude på bislaget at nyheder og sladder fandt villige ører.

Til den diedenske gård i det gamle Carolikvarter hørte også det store Diedenska sädemagasinet, der blev revet ned i 1970'erne.

Litteratur 
 Malmö fornminnesförenings årsskrift 1942, 1970.

Bygninger, konstruktioner og anlæg i Malmø
Malmøs historie
Seværdigheder i Malmø
Bindingsværksbygninger i Sverige
Kulturel evolution

Kulturel evolution eller den kulturelle evolution er en fællesbetegnelse for teorier om den kulturelle og / eller sociale udvikling, som forsøger at beskrive, hvordan kulturer og samfund har udviklet sig gennem historien. Den kulturelle evolution bygger på den grund-antagelse at på samme måde hvor man kan beskrive dyr og fortids menneskers biologiske evolution så kan kulturens udvikling også beskrives, som et langt forløb frem til nutiden. 

Den kulturelle evolution beskriver, hvordan folk har relation til samfundsudviklingen i både tekniske og sproglige nyskabelser.

Eksterne henvisninger 
 http://www.evolution.dk/evolution/evolution-overalt/arkaeologi/kulturel-evolution/
 Mette Elstrup Steeman (26. november 2009) 

Evolution
Evolutionsteori
Tilbageskvulp

Tilbageskvulp er i dansk sammenhæng et naturfænomen, hvor vand som vinden har presset ind i Østersøen løber tilbage ud igennem de smalle danske bælter når vinden vender. Tilbageskvulp kan forårsage meget høje vandstande i danske farvande.

Referencer

Naturfænomener i Danmark
Vejr
Østersøen
Thir13en Ghosts

Thir13en Ghosts er en amerikansk gyserfilm fra 2001 instrueret af Steve Beck. Filmens hovedrolle spilles af F. Murray Abraham.

Eksterne links 
 

Gyserfilm fra USA
Amerikanske film fra 2001
Gug Skole

Gug Skole er en folkeskole, beliggende i Gug. Der findes fra børnehaveklasse til 9. klasse på skolen. Der er på hver årgang mellem 3 og 5 klasser. Pr. 19. maj 2013 var der 810 elever, med henholdsvis 417 piger og 393 drenge, og dermed en af Aalborg Kommunes største folkeskoler.

Skole
Folkeskoler i Aalborg Kommune
Rundhovederne

Rundhovederne (på engelsk The Roundheads) var et parti under den Engelske borgerkrig (1642-1651). Partiet var oprindeligt tilhænger af Konstitutionelt monarki og bekæmpede kong Karl 1.s forsøg på at indføre Enevælde.

Mellem republik og monarki 
Efterhånden drev krigen mod kongen partiet i republikansk retning. Under Oliver Cromwell blev England en republik. Der var hele tiden et mindretal blandt Rundhovederne, der var moderate tilhængere af monarki. 

Kavalererne (The Cavaliers) var tilhængere af kongen og dermed modstandere af Rundhovederne.

Forløber for Whig-partiet 
Omkring 1680 blev flere af Rundhovedernes idéer genoptaget af Whig-partiet. Det nuværende parti Liberal Democrats betragtes som en forsættelse af whiggerne.

Tidligere britiske politiske partier
Kavalererne

Kavalererne (The Cavaliers) var et parti under den Engelske borgerkrig (1642-1651). Partiet støttede kong Karl 1., der forsøgte at indføre Enevælde.

Støtte til kongemagten 
Efter at Karl 2. af England blev konge i 1660 accepterede partiet det konstitutionelle monarki. Man ønskede dog stadig en stærk kongemagt.

Rundhovederne (The Roundheads) var Kavalerernes modstandere.

Forløber for Tory-partiet 
Fra slutningen af det 17. århundrede blev mange af Kavalerernes idéer forfægtet af Tory-partiet. Fra omkring 1830 hedder partiet Det Konservative Parti, men uofficielt kaldes partiets tilhængere ofte stadig for Tories.

Tidligere britiske politiske partier
Judo under sommer-OL 2012 – 100 kg mænd

Mændenes judo – 100 kg under Sommer-OL 2012 i London fandt sted den 28. juli på ExCeL London.

Resultater

Finaler 

| RD1-score02=0011| RD1-team03=

| RD1-score03=0013

| RD1-team04={{FlagIOCatlet|L Zhorzholiani|GEO|sommer-OL 2012}}| RD1-score04=0102| RD1-team05={{FlagIOCatlet|H-T Hwang|KOR|sommer-OL 2012}}| RD1-score05=0021'''

| RD1-team06=

| RD1-score06=0002

| RD1-team07=

| RD1-score07=0003

| RD1-team08=

Pool B 

{{8TeamBracket-Compact-NoSeeds-Byes

| RD1=Første runde

| RD2=Anden runde

| RD3=Kvartfinale

| team-width=160

| score-width=20

| RD1-team01=

Pool C

Pool D 

100 kg mænd
Store Hansted Å

Store Hansted Å er en lille 10-12 km lang å med et afvandingsareal på 136 km², der løber ud i søen Nørrestrand i den nordlige ende af Horsens, og som afvandes i Horsens Fjord. Store Hansted Å løber i en tunneldal og dannes ved sammenløb ef flere bække i området mellem Nim og Østbirk, nordvest for Horsens.
Cirka 2 km før udløbet, lige sydvest for Hanstedgård har Lille Hansted Å sit udløb fra nord; den kommer fra området omkring Gedved og videre østfra omkring Østbirk.
Vest herfor løber åen gennem Egebjerg Enge eller Egebjerg Kær, der var både det sidste dræningsprojekt i Danmark, der fik statsstøtte og efter 25 år det første projekt i Danmark, hvor man lavede naturgenopretning og genskabte de våde enge.
Det naturgenoprettede område er på knap 40 ha.

Eksterne kilder og henvisninger 

 Egebjerg Kær 
 Folder fra Horsens Kommune 

Vandløb i Danmark
Lokaliteter i Horsens Kommune
Naturgenopretning i Danmark
Svømning under sommer-OL 2012 – 10 kilometer mænd

10 kilometer for mænd under Sommer-OL 2012 fandt sted fra kl. 13.00 den 10. august i The Serpentine i Hyde Park.

Resultater 

10 kilometer mænd
Dirch Passer vælter byen

Dirch Passer vælter byen (svensk: Sju svarta "Be-Hå") er en svensk komediefilm fra 1954, instrueret af Gösta Bernhard. Den er udgivet 12. juli 1954.

Filmen er løst baseret på den Ilf og Petrovs roman Tolv stole.

Handling 
Ægteskabsbedrageren Jens Nielsen (spillet af Dirch Passer) sidder i et svensk fængsel. I bytte for en cigaret får han fortalt en hemmelighed om en ædelsten til 100.000 svenske kroner, der er syet ind i en sort bh. Herefter går jagten på den rigtige bh ...

Eksterne henvisninger 
 

Svenske film fra 1954
Komediefilm fra Sverige
Film baseret på bøger
Tragt

En tragt er et rør der tyndt i den ende og med en meget bred munding i den anden ende. Tragten har ofte en konisk munding og en smal stamme. Tragten anvendes til at kanalisere væske eller finkornede stoffer i beholdere med en lille åbning. Uden en tragt vil meget spildes.

Tragter fremstilles typisk af rustfrit stål, aluminium, glas eller plast.

Køkkenredskaber
Laboratorieudstyr
Robotplæneklipper

En robotplæneklipper er en autonom robot anvendt til at slå græsplæner.  En typisk robotplæneklipper forudsætter at brugeren afmærker plænegrænsen, som skal slås, hele vejen rundt med en elektrisk ledning.  Robotten anvender denne ledning til at genkende plænegrænsen og i nogle situationer til at lokalisere en ladestation. Robotplæneklippere er i stand til at slå op til 20.000m^2 græs.

I 2012 steg salget af robotplæneklippere 15 gange mere end almindelig plæneklippersalg steg. Men på trods af det er robotplæneklippere stadig en niche.

Eksempler

Kilder/referencer

Se også
Plæneklipper
Robot

Eksterne henvisninger
 

Plæneklippere
Robotter
Græsplæne

En græsplæne er et landområde tilplantet med græsser eller (sjældent) andre holdbare planter, som holdes i kort højde og anvendes til æstetiske og rekreationelle formål. Almindelige kendetegn ved en græsplæne er, at den kun består af græsarter, ukrudt fjernes og den slås tit for at den har en acceptabel højde, forsøges den at blive holdt grøn. 
Disse kendetegn ikke er obligatoriske.

Græsplæner bliver i dag slået med en manuel, elektrisk eller brændstofdreven plæneklipper. Tidligere blev græsplæner slået med le eller segl.

Kilder/referencer 

Græsser
Jordbrug
Havebrug
Väggarp

Väggarp er en by i Eslövs kommun i Skåne län i Sverige.
I 2005 havde byen 213 indbyggere.

Byer i Eslövs kommun
Volvo 240

Volvo 240 var en serie af personbiler bygget af Volvo Cars mellem august 1974 og maj 1993.

Modelnumre og karrosserivarianter 
 242: Todørs sedan
 244: Firedørs sedan
 245: Femdørs stationcar

Fra 1982 og frem hed alle versioner 240, uanset karrosseriform og antal døre.

Motorer 
Volvo 240 fandtes med flere forskellige benzin- og dieselmotorer. Fra starten havde bilen forgængerens B20-stødstangsmotor med 60 kW (82 hk), som i 1975 blev afløst af de mere moderne B21-motorer.

I modelåret 1979 blev programmet udvidet med en 2,4-liters sekscylindret dieselmotor med 60 kW (82 hk) fra Volkswagen LT. Denne motor blev også bygget i en femcylindret version til Italien og Finland. På introduktionstidspunktet var Volvo den første personbilsfabrikant, som havde en sekscylindret dieselmotor på programmet, før BMW (1982) og Mercedes-Benz (1985).

I de sidste år inden 240'eren udgik havde alle benzinmodeller katalysator. Programmet omfattede da en 2,0-litersmotor med 82 kW (112 hk) og en 2,3-litersmotor i to versioner med 85 kW (116 hk) og 100 kW (136 hk).

Sikkerhed 
Modellen bedømmes af det svenske forsikringsselskab Folksam til at være lige så sikker som middelbilen. De sidste år kunne modellen også fås med ABS-bremser og førerairbag.

Efterfølger 
Oprindeligt var den i 1984 introducerede Volvo 740 planlagt som efterfølger for 240, som dog alligevel fortsatte i produktion helt frem til 1993. 740 blev i 1990 faceliftet og skiftede da navn til 940.

Kilder

Eksterne henvisninger 

240
Store mellemklassebiler
Baghjulstrukne biler
Biler introduceret i 1974
Biler fra 1970'erne
Biler fra 1980'erne
Biler fra 1990'erne
Biler designet af Jan Wilsgaard
Stationcars
Seat 1430

SEAT 1430 var en bilmodel fra SEAT og en videreudvikling af SEAT 124. Bilen fandtes som firedørs sedan og femdørs stationcar kaldet SEAT 1430 5 puertas, og kom på markedet i 1969 med motor fra Fiat 124 Special (1438 cm³ med 51 kW (69 hk)). Den nye bil, som med sine dobbelte forlygter lignede Fiat 124 Special, havde en topfart på .

Fra 1973 havde motoren 55 kW (75 hk), hvilket gav bilen en topfart på . Samtidig introduceredes topmodellen SEAT 1430 Especial med 1592 cm³ slagvolume, 70 kW (95 hk) og en topfart på .

Produktionen af SEAT 1430 indstilledes i 1976, hvorefter modellen blev afløst af "Especial"-versionerne af SEAT 124 D og SEAT 131.

Eksterne henvisninger 

1430
Små mellemklassebiler
Baghjulstrukne biler
Biler introduceret i 1969
Biler fra 1960'erne
Biler fra 1970'erne
Nokia Lumia 925

Nokia Lumia 925 er en mobiltelefon, der blev præsenteret under et presse-event af Nokia i London den 14. maj 2013. modellen er en efterfølger til 2. generation Windows Phone 8-mobilen fra Nokia. Den skiller sig dog markant ud fra serien med sin aluminiumsramme og et mere dæmpet farvevalg til coveret.

Lancering
Juni 2013
Storbritannien
Tyskland 
Italien 
Spanien
Kina
August 2013
Danmark

Kilder

Lumia 925
Boxholms kommun

Boxholm kommune ligger i det svenske län Östergötlands län. Kommunens administration ligger i byen Boxholm.

Byer
Boxholm kommune har to byer.
I tabellen opgives antal indbyggere pr. 31. december 2005.

Natur
Størstedelen af kommunen er en del af det Sydsvenske højland, og bjergsplateauerne i  når op  omkring 200–240 moh.

Det halve af  søen Sommen indgår i kommunen, og den danner kilometerlange smalle vige . Sommen gennemsløbes af Svartån, som på sin fortsatte vej danner flere vandfald, f.eks. ved byen Boxholm. Omkring Svartån er der vidtsrakte vådområder med et rigt  fugleliv.

Eksterne kilder og henvisninger

Kommuner i Östergötlands län
Ulrika Toft Hansen

Ulrika Maria Toft Hansen (tidligere Ågren) (født 13. juli 1987) er en svensk håndboldspiller, der spiller for franske Paris 92 og tidligere Sveriges kvindehåndboldlandshold.

Privat 
Privat danner hun par med  Henrik Toft Hansen, og de har to børn født i 2015 og 2018.

Eksterne henvisninger 
 
 

Håndboldspillere fra Sverige
Håndboldspillere fra Team Esbjerg
Håndboldspillere fra Randers HK
Karmindompap

Karmindompappen (Carpodacus erythrinus) er en fugleart i familien finker. Den findes i Europa og Asien, men er en sjælden ynglefugl i Danmark.

Udseende 

Karmindompappen er omkring 15 centimeter lang og vejer 20-25 gram. Hannerne får, fra de er to år gamle, en stærk karminrød farve på hoved, bryst og overgump. Hunner, ungfugle og et-årige hanner er brunlige med lys, stribet underside. Disse fugle uden rødt kan derfor minde om gråspurve-hunner.

Mange af de hanner, der ses i Danmark er et-årige. Sandsynligvis skyldes det, at Danmark ligger i udkanten af karmindompappens udbredelsesområde, og det især er unge fugle, der søger mod grænserne for en arts yngleområde.

Forekomst 

Karmindompappen findes oftest i åbne områder, fx strandenge, med spredte bevoksninger af træer eller buske. I Danmark (og fx Finland) forekommer den også i parker og tilgroede haver. Tit opdages fuglen ved hannens karakteristiske sang, der lyder som "diju-vip tjuhuu", men den er ofte vanskelig at få øje på.

Udbredelse 

Karmindompappen har en østlig udbredelse i Europa, idet den yngler fra Skandinavien i vest og videre gennem Østeuropa og Asien helt til Stillehavs-kysten. I Danmark yngler den fåtalligt, især ved østvendte kyster eller nordvendte odder. Som trækfugl træffes den oftest om foråret, fx ved et træksted som Gilbjerghoved. Arten er nyindvandret til Danmark og var så sent som i 1970'erne kun fundet ynglende i ganske få tilfælde. Derefter voksede den danske bestand markant, men dette vendte igen i 1990'erne, formodentlig på grund af mere regn, og i 2018 var der kun omkring 40 par, med størstedelen på Bornholm og i Vendsyssel. Den er regnet som en truet art på den danske rødliste 2019. En lignende udvikling i bestanden har man set for en række andre fugle i Danmark (f.eks. pungmejse, pirol, drosselrørsanger og høgesanger), der foretrækker varme somre men med begrænset regn, og har deres hovedudbredelsen sydøst for Danmark.

Karmindompappen er en trækfugl, der ankommer til sine ynglepladser i slutningen af maj og trækker bort igen allerede i juli eller august. Den overvintrer som en af få danske fugle i Indien og Sydøstasien.

Ynglepladser 

Som mange andre fugle opretter karmindompappen i yngletiden territorier. Her bygger parret typisk sin rede i buskadser eller graner 0,25-2,5 m over jorden. I Danmark lægges 4-6 æg i første halvdel af juni, og de udruges i løbet af et par uger.

Føde 

Den ernærer sig mest af blad- og blomsterknopper fra fx røn, ribs og æbletræer. Også rakler fra pil, frø fra mælkebøtte, mindre insekter og bladlus er populær føde.

Noter

Litteratur 

 Tommy Dybbro: De danske ynglefugles udbredelse; Dansk Ornitologisk Forening, København 1976; ; s. 281f
 O. Renno: Eesti Linnuatlas; Eesti Teaduste Akadeemia; "Valgus", Tallinn 1993; s. 233 (estisk)
 Benny Génsbøl, Nordens fugle - en felthåndbog, 1987. .

Eksterne henvisninger 

 
 

Finker
Fugle fra Eurasien
Fugle fra Skandinavien
Sabina Jacobsen

Sabina Jacobsen (født 24. marts 1989) er en svensk håndboldspiller, der spiller for CSKA Moskva og for det svenske landshold.

Hun var med til at vinde det danske mesterskab tilbage i 2015, sammen med FC Midtjylland Håndbold, efter finalesejre over Team Esbjerg.

Referencer

Eksterne henvisninger 

 

Håndboldspillere fra Sverige
Håndboldspillere fra FC Midtjylland Håndbold
Håndboldspillere fra Randers HK
Olympiske håndboldspillere fra Sverige